Bukčių tiltas
Bukčių tiltas – neeksploatuojamas pėsčiųjų tiltas per Nerį Vilniuje. Tilto ilgis yra apie 100 m, o plotis apie 5 m. Tiltas pastatytas 1957 metais pagal Kauno žemės ūkio statybos projektavimo instituto „Žemprojektas“ parengtą projektą, tačiau dėl nekokybiškų statybos darbų bei nukrypimų nuo projekto jis niekada nebuvo priimtas eksploatacijai. Nuo pastatymo tiltas buvo naudojamas kaip atrama inžinerinėms komunikacijoms. Taip pat buvo populiarus ir tarp pėsčiųjų, tačiau 2008 metais uždarytas dėl avarinės būklės. Uždarytą tiltą ketinta demontuoti, tačiau šiuo metu planuojama rekonstruoti. Po rekonstrukcijos tiltą planuojama vadinti Elektrinės tiltu.